100% vir DSG in Makhanda | Netwerk24
Deur Lynn Williams 07 Januarie 2020 15:32
Die matriekklas van 2019 aan die Diocesan School for Girls (DSG) in Makhanda (voorheen Grahamstad), het ’n 100%-slaagsyfer behaal. Al die matrieks het ook toelating gekry om op universiteitsvlak ’n graad te verwerf.
Die leerlinge van dié skool is deel van die 11 818 kandidate wat die senior sertifikaateksamen van die Onafhanklike Eksamenraad (IEB) afgelê het.
Die algehele slaagsyfer vir IEB-kandidate is 98,82%.
Die onderskeidings maak 37% van die simbole uit vir al die vakke wat die leerlinge verwerf het. ’n Volle 75% van die vaksimbole was onderskeidings of ’n B-simbool (bo 70%).
Drie DSG-meisies (Emily Morgan, Nina Owen-Jones en Genevieve Powell) het die IEB se merietelys gehaal vir prysenswaardige prestasie, wat beteken hulle is op nasionale vlak in die boonste 5% vir vyf vakke, en hulle het ’n vlak 7 vir lewenswetenskap behaal.
Volgens DSG is leerlinge 11 keer benoem omdat hulle nasionaal in die boonste 1% vir individuele vakke was.
Hier behoort die louere aan:
Saffron Gifford: Rekeningkunde
Genevieve Powell: Engels Huistaal
Nosiphiwo Nabo: IsiXhosa Eerste Addisionele Taal
Nina Owen-Jones: Lewensoriëntering
Nina Owen-Jones, Emily Morgan en Saffron Gifford: Lewenswetenskap
Musiek: Emily Morgan
Visuele kunste: Phoebe Elliott, Genevieve Powell en Hannah Loggie
Die leerlinge wat sewe onderskeidings elk verwerf het, is Saffron Gifford, Emily Morgan, Nina Owen-Jones en Sarah Stevenson.
Owen-Jones het ook ’n onderskeiding gekry vir Cambridge -wiskunde op vlak A. In totaal het sy agt onderskeidings behaal.
Lucy Schlebusch het ses onderskeidings.
Die leerlinge met vyf onderskeidings is Laura Fowlds, Josie Hickey, Hannah Loggie, Lisakhanya Maqula, Julia Murray en Kate Procter.
Sewe meisies het vier onderskeidings en 16 het drie onderskeidings.
Sage Cawse stap weg met drie onderskeidings en 79% vir elk van haar vier oorblywende vakke.
* Vind, vergelyk en lees alles oor 2019 se matriekuitslae op Netwerk24. Die uitslae is van hierdie datums af beskikbaar:
IEB: 7 Januarie
NSS (Wes-Kaap uitgesluit): 8 Januarie
NSS Wes-Kaap: 9 Januarie
Meer oor: Matriekuitslae | Matrieks 2019